Kamu bisa jelasin ke aku soal Kota Tanjungbalai dalam bahasa minangkabau?

Kota Tanjungbalai (Jawi: كوتا تنجوڠ بلاي) adolah salah satu kota di Provinsi Sumatera Utara, Indonesia. Lueh wilayahnyo 60,52 km² dan panduduak bajumlah 175.233 jiwa tahun 2019. Kota iko barado di tapi Sungai Asahan, sungai tapanjang di Sumatera Utara. Jarak tampuah dari Kota Medan ka Kota Tanjungbalai ko labiah kurang 186 KM atau sakitar 5 jam pajalanan jo kandaraan.

Sabalun Kota Tanjungbalai dipalueh dari hanyo 199 ha (2 km²) manjadi 60,52 km², kota iko panah manjadi kota paliang padek di Asia Tenggara jo jumlah panduduak labiah kurang 40.000 urang dengan kapadatan panduduak labiah kurang 20.000 jiwa per km². Akhianyo Kota Tanjungbalai dipalueh manjadi ± 60 Km² dengan tabiknyo Peraturan Pemerintah Republik Indonesia No. 20 Tahun 1987, tentang parubahan bateh wilayah Kota Tanjungbalai jo Kabupaten Asahan.